b'\n_START_ARTICLE_\nMannaask\n_START_SECTION_\nBeskrivelse\n_START_PARAGRAPH_\nBar\xc2\xadken er f\xc3\xb8rst brunoliven og glat, men bliver senere gr\xc3\xa5 og til sidst op\xc2\xadspr\xc3\xa6kkende i flade furer. De modsatte knopper er gr\xc3\xa5brune og kegleformede. Bladene er uligefinnede med 7 sm\xc3\xa5\xc2\xadblade. Sm\xc3\xa5bladene er af\xc2\xadlangt \xc3\xa6gformede med svagt takket rand. B\xc3\xa5de over- og underside er lyse\xc2\xadgr\xc3\xb8nne og glatte. Blom\xc2\xadsterne er samlet i over\xc2\xadh\xc3\xa6ngende toppe. De er uregelm\xc3\xa6ssige med smalle, fl\xc3\xb8dehvide kron\xc2\xadblade. Der kan af og til m\xc3\xa6rkes en let duft ved blomsterne. Frugterne ligner den almindelige asks vingede n\xc3\xb8dder, og de spirer udm\xc3\xa6rket._NEWLINE_De planter, der s\xc3\xa6lges her i landet er tiest podet p\xc3\xa5 grundstammer af Almindelig Ask, hvis rodnet tr\xc3\xa6erne s\xc3\xa5 overtager. De kloner, der er i handlen, blomstrer ikke lige k\xc3\xb8nt. Forlang n\xc3\xb8jagtige op\xc2\xadlysninger om moderplanten!_NEWLINE_H\xc3\xb8jde x bredde og \xc3\xa5rlig tilv\xc3\xa6kst: 10 x 5 m (20 x 15 cm/\xc3\xa5r), hvilket dog n\xc3\xa6ppe g\xc3\xa6lder for de podede planter, som ofte n\xc3\xa5r samme bredde, men bestemt ikke samme h\xc3\xb8jde.\n_START_SECTION_\nHjemsted\n_START_PARAGRAPH_\nMannaask gror i blandede l\xc3\xb8vskove p\xc3\xa5 t\xc3\xb8r, kalkrig bund i det syd\xc3\xb8stlige Europa, Lilleasien og Kaukasus. Bigarvandfaldet (Izvorul Big\xc4\x83r) er et naturreservat i det sydvestlige Rum\xc3\xa6nien. T\xc3\xa6t ved Big\xc4\x83r kilden og vandfaldet findes en t\xc3\xa6t skov, som domineres af b\xc3\xb8g. Langs bredderne af vandl\xc3\xb8bet er denne skov sammensat af varmeelskende arter, og her findes arten sammen med bl.a. ahorn, b\xc3\xb8g, almindelig engels\xc3\xb8d, hasselurt, almindelig hyld, almindelig mangel\xc3\xb8v, almindelig parykbusk, almindelig syren, vedbend, dansk arum, dunet steffensurt, glat skjoldbregne, hjortetunge, hvid anemone, judaspenge, liden rustbregne, orientalsk avnb\xc3\xb8g, rundfinnet radel\xc3\xb8v, skovhull\xc3\xa6be, skovm\xc3\xa6rke, sm\xc3\xa5bladet lind, tandrod, tungeblad og v\xc3\xa5rfladb\xc3\xa6lg,'